12 ኢየሱስ ምድር ላይ በነበረበት ወቅት ደቀ መዛሙርቱ ድክመቶቻቸውን ማሸነፍ እንዲችሉ ለመርዳት ከፍተኛ ጥረት አድርጓል። ደቀ መዛሙርቱ፣ እሱ የጀመረውን ሥራ ለማጠናቀቅ እንዲችሉ ይህ አስፈላጊ ነበር። ኢየሱስ በጸሎቱ ላይ “አንተ ወደ ዓለም እንደላክኸኝ ሁሉ እኔም ወደ ዓለም ልኬአቸዋለሁ” ብሏል። ደቀ መዛሙርቱ ይህን ሕይወት አድን ሥራ በሚያከናውኑበት ጊዜ እንዲሳካላቸው የሚያስፈልጓቸውን ሦስት ነገሮች ጠቅሷል። አንደኛ፣ ደቀ መዛሙርቱ ርኩስ የሆነው የሰይጣን ዓለም ክፍል እንዳይሆኑ ጸልዮአል። ሁለተኛ፣ ከአምላክ ቃል ላይ የተማሩትን እውነት በሥራ ላይ በማዋል እንዲቀደሱ ጠይቋል። ሦስተኛ ደግሞ ኢየሱስ፣ በእሱና በአባቱ መካከል ያለው ዓይነት በፍቅር ላይ የተመሠረተ አንድነት በደቀ መዛሙርቱ መካከል እንዲኖር በተደጋጋሚ ለምኗል። ይህ ቆም ብለን ራሳችንን እንድንመረምር የሚያነሳሳ ነው። ሁላችንም ‘ኢየሱስ ካቀረባቸው ሦስት ልመናዎች ጋር በሚስማማ መንገድ እየተመላለስኩ ነው?’ ብለን ራሳችንን መጠየቅ ይኖርብናል። ኢየሱስ፣ ደቀ መዛሙርቱ እነዚህን ነገሮች ካደረጉ ‘አባቱ እሱን እንደላከው ዓለም እንደሚያምን’ ያለውን እምነት ገልጿል።—ዮሐንስ 17:15-21ን አንብብ።